CELEX: 62015TN0224
Language: sk
Date: 2015-05-06 00:00:00
Title: Vec T-224/15: Žaloba podaná 6. mája 2015 – Cofely Solelec a i./Parlament

22.6.2015   
            
            
               SK
            
            
               Úradný vestník Európskej únie
            
            
               C 205/41
            
         Žaloba podaná 6. mája 2015 – Cofely Solelec a i./Parlament
   (Vec T-224/15)
   (2015/C 205/55)
   Jazyk konania: francúzština
   
      Účastníci konania
   
   
      Žalobcovia: Cofely Solelec (Esch-sur-Alzette, Luxembursko), Mannelli & Associés SA (Bertrange, Luxembursko) a Cofely Fabricom (Brusel, Belgicko) (v zastúpení: S. Marx, avocat)
   
      Žalovaný: Európsky parlament
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Generálneho riaditeľstva Európskeho parlamentu pre infraštruktúru a logistiku č. 103299 z 27. apríla 2015, ktorým sa odmietla ponuka žalobcov týkajúca sa položky 75 „elektrina – silný prúd“, ktorá bola 29. septembra 2014 predložená v rámci verejného obstarávania INLO-D-UPIL-T-14-AO4 týkajúceho sa projektu na rozšírenie a modernizáciu budovy Konrad Adenauer v Luxembursku, a rozhodnutie, ktorým sa dotknutá verejná zákazka zadala inému uchádzačovi,
            
         
               —
            
            
               nariadil predloženie týchto dokumentov:
               
                           —
                        
                        
                           správy hodnotiaceho výboru, ktorú žalovaný uvádza vo svojom liste č. 101690 z 27. februára 2015, a
                        
                     
                           —
                        
                        
                           dokumentov zo spisu týkajúceho sa zadávacieho konania, v ktorých bola urobená poznámka o styku, ktorý sa nadviazal medzi Parlamentom a uchádzačmi, v súlade s článkom 160 ods. 4 delegovaného nariadenia Komisie (EÚ) č. 1268/2012 z 29. októbra 2012 o pravidlách uplatňovania nariadenia Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie a zrušuje nariadenie Rady (ES, Euratom) č. 1605/2002,
                        
                     
         
               —
            
            
               zaviazal žalovaného na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobcovia uvádzajú dva žalobné dôvody.
   
               1.
            
            
               Prvý žalobný dôvod je založený na nedodržaní výberových kritérií, konkrétne kritérií týkajúcich sa finančnej a hospodárskej spôsobilosti, ako aj technickej a odbornej spôsobilosti.
            
         
               2.
            
            
               Druhý žalobný dôvod je založený na nedodržaní kritérií prideľovania. Žalobcovia uvádzajú, že vzhľadom na to, že sa zdá, že pri porovnaní ponuky úspešného uchádzača s ponukami ostatných uchádzačov, má jeho ponuka nezvyčajne nízku povahu, žalovaný mal túto ponuku zamietnuť a zadať zákazku žalobcom.